František Lobkowicz

Mons. František Václav Lobkowicz (* 5. január 1948, Plzeň, Česko-Slovensko† 17. február 2022, Ostrava, Česko) bol český rímskokatolícky kňaz, biskup ktorý v rokoch 19901996 bol pražský pomocný biskup a v rokoch 19962022 bol ostravsko-opavský diecézny biskup. Pochádzal z krimickej vetvy českého šľachtického roku Lobkovicov (Lobkowiczov). Išlo tak o prvého českého biskupa šľachtického pôvodu od zániku habsburskej monarchie v roku 1918 s výnimkou arcibiskupov Pavla Huyna a kardinála Leva Skrbenského z Hříšťe, ktorí do úradu nastúpili ešte pred vznikom Československa.

 Životopis 
Narodil sa 5. januára 1948 v Plzni. Pokrstený bol ako František z Assisi Karel Bedřich Klement Jaroslav Alois Leopold Gerhard Telesfor Odilio Ján Bosco Pavol Márie Václav Lobkowicz. Jeho rodičmi boli Jaroslav Claude ktorý bol kniežaťom (19101985) a jeho manželka Gabriela z Korff-Schmising-Kerssenbrocku (19172008).

Maturitu zložil v roku 1966 na strednej škole v Plzni. Po ročnom štúdiu na Filozofickej fakulte UK prestúpil v roku 1967 do Litoměříc na teologickú fakultu. V roku 1968 vstúpil do rádu premonštrátov v kláštore Teplá, kde neskôr 10. augusta 1972 tajne zložil večné rehoľné sľuby. V rokoch 19681969 študoval na teologickej fakulte v Innsbrucku. Na kňaza bol vysvätený 15. augusta 1972 v katedrále sv. Víta Františkom Tomáškom. V rokoch 19721974 vykonával základnú vojenskú službu. Od apríla 1975 bol ustanovený mimo pražskej arcidiecézy. Ako kaplán pôsobil v olomouckej arcidiecéze vo farnostiach Frýdek, Jablunkov a Český Těšín. Od roku 1984 bol ustanovený farárom v Ostrave – Mariánskych Horách.

 Biskup 
 Pomocný biskup 
17. marca 1990 ho pápež Ján Pavol II. menoval titulárnym biskupom v Catabum Castra a pražským pomocným biskupom. Biskupské svätenie prijal 7. apríla 1990 z rúk kardinála Františka Tomáška.

Od roku 1990 bol čestným kaplánom Českého veľkoprievorstva Suverénneho rádu Maltézskych rytierov.

V rokoch 1992 – 2001 bol apoštolským delegátom Rádu križovníkov s červenou hviezdou.
 Diecézny biskup 
30. mája 1996 bol menovaný prvým diecéznym biskupom novozaloženej ostravsko – opavskej diecézy.

V roku 2000 bol prijatý do Vojenského a špitálneho poriadku sv. Lazára Jeruzalemského. Po rozdelení medzinárodnej štruktúry rádu na dve samostatné vetvy v roku 2004 – ekumenickú vetvu, tzv. zjednotenú maltsko – parížsku obedienciu – v roku 2004 sa prihlásil k orleánskej obediencii. 25. novembra 2004 bol novým veľmajstrom Karlom Filipom Orleánskym menovaný do funkcie duchovného prioru tejto obediencie. Bol taktiež nositeľom cirkevného veľkokríža tohto rádu a záslužného kríža Pro Fide et Merite I. triedy. Pôsobil ako hlavný duchovný radca Junáka pre katolíckych skautov.

 Úmrtie 
Zomrel 17. februára 2022 po dlhodobej chorobe. Posledná rozlúčka prebehla 26. februára 2022 v chráme svätého Václava a katedrále Božieho Spasiteľa v Ostrave. Pochovaný bol v krypte kostola sv. Václava.

 Referencie 

 Pozri aj 
 Ostravsko-opavská diecéza
 Rímskokatolícka cirkev v Česku
 Zoznam ostravsko-opavských biskupov

 Iné projekty 

 Zdroj 

Kategória:Českí rímskokatolícki kňazi
Kategória:Českí rímskokatolícki biskupi
Kategória:Narodenia v 1948
Kategória:Narodenia 5. januára
Kategória:Úmrtia v 2022
Kategória:Úmrtia 17. februára
Kategória:Agenti ŠtB
Kategória:Českí skauti